የከተማዋ ዕድገት በመፍጠኑ ለ10 ዓመት የተዘጋጀው ፕላን በአራት ዓመት ተጠናቅቋል፡፡
ባሕር ዳር፡ መስከረም 29/2013ዓ.ም (አብመድ) የአግልግሎት ዘርፍ ኢንቨስትመንቱ ግን ዝቅተኛ መሆኑን የደብረ ብርሃን ከተማ አስተዳደር አስታውቋል፡፡ከቅርብ ዓመታት ወዲህ በደብረ ብርሃን ከተማ አስተዳደር የኢንቨስትመንት እንቅስቃሴው በከፍተኛ ደረጃ እየጨመረ ቢሆንም የአገልግሎት ዘርፉ ገና ያልተነካ መሆኑን የከተማዋ ኢንዱስትሪና ኢንቨስትመንት ጽሕፈት ቤት አስታውቋል፡፡ከኢንቨስትመንቱ መስፋፋት በተጨማሪም ከተማዋ በከፍተኛ ፍጥነት እያደገች እንደሆነ ተገልጿል፡፡ የጽሕፈት ቤቱ ኃላፊ ብርሃን ገብረሕይወት እንዳሉት በደብረ ብርሃን ከተማ 198 ሆቴሎች እና ቅይጥ ሕንጻዎች አሉ፡፡ ከእነዚህ መካከል አንድ የባለ አንድ እና አንድ የባለሁለት ኮከብ ደረጃ ያላቸው ናቸው፡፡የአገልግሎት ዘርፉ እድገት ከአምራች ዘርፉ እና ከከተማው እድገት ጋር ባለመመጣጠኑ ለመስተንግዶ አዳጋች መሆኑንም ኃላፊው ጠቅሰዋል።